b'\n_START_ARTICLE_\nZaviralec proteinskih kinaz\n_START_PARAGRAPH_\nZaviralci proteinskih kinaz (ali inhibitorji proteinskih kinaz) so skupina u\xc4\x8dinkovin, ki delujejo kot zaviralci celi\xc4\x8dnih encimov, imenovanih proteinske kinaz (pogosto gre za tirozinske kinaze) in s tem zavrejo u\xc4\x8dinkovanje hormonov in rastnih dejavnikov. Med zaviralce tirozinskih kinaz spadajo nekatera novej\xc5\xa1a zdravila za zdravljenje rakavih bolezni. Proteinske kinaze omogo\xc4\x8dijo avtofosforiliracijo kinaz (spodbudijo cepitev \xce\xb3-fosfatne skupine iz ATP-ja ter njen prenos na serinski, treoninski ali tirozinski aminokislinski ostanek kinaze. Avtofosforilacija receptorja spro\xc5\xbei kaskadno reakcijo celi\xc4\x8dnega signaliziranja , ki je povezana s celi\xc4\x8dno proliferacijo rakavih celic in zaviranjem apoptoti\xc4\x8dnih mehanizmov. _NEWLINE_Prva u\xc4\x8dinkovina iz skupine zaviralcev proteinskih kinaz, ki je pridobila dovoljenje za promet z zdravilom, je bil imatinib, ki sta ga ameri\xc5\xa1ki Urad za prehrano in zdravila ter Evropska agencija za zdravila in medicinske pripomo\xc4\x8dke leta 2001 odobrila za uporabo pri kroni\xc4\x8dni mieloi\xc4\x8dni levkemiji.'